বেশ দীর্ঘ একটি ইনিংস খেলার পরে অবশেষে প্যাড-ব্যাট গুটিয়ে প্যাভিলিয়নে ফেরার পথে শীত। তেমনই জানাচ্ছে আলিপুর আবহাওয়া দফতর। সম্ভবত এই সপ্তাহের পর থেকেই শীত বিদায় নেবে।
আবহাওয়া দফতরের পক্ষ থেকে জানানো হয়েছে, বাংলাদেশের উপরে অবস্থান করছে একটি ঘূর্ণাবর্ত। সেই ঘূর্ণাবর্তের প্রভাবে বেশ ঘন কুয়াশা থাকবে মূলত নদিয়া ও মুর্শিদাবাদে। এ সপ্তাহে রাতের তাপমাত্রা থাকবে ১৫ ডিগ্রি সেলসিয়াসের উপরে। তবে শীতের আমেজ রাতের দিকে থাকলেও দিনের বেলায় সে ভাবে আর শীত অনুভব করা যাবে না বলেই জানানো হয়েছে। 
আগামী সপ্তাহের শুরু থেকেই দখিনা হাওয়া বইবে বলে জানানো হয়েছে হাওয়া অফিসের পক্ষ থেকে। ধীরে ধীরে বাড়তে শুরু করবে রাতের তাপমাত্রা। 

এই বিষয়ে অন্যান্য খবর

ঠান্ডা কি কমছে! কী বলছে হাওয়া অফিস, দেখুন ভিডিও


এ বারের শীত চুটিয়ে উপভোগ করেছে রাজ্যবাসী। রীতিমতো কনকনে ঠান্ডার মজা পেয়েছে সবাই। এ বার শেষ হতে চলল সেই আমেজের দিন। আস্তে আস্তে বাড়বে তাপমাত্রা। তার পর এসে পড়বে অস্বস্তির গ্রীষ্ম।